CELEX: 62015TN0275
Language: hu
Date: 2015-05-29 00:00:00
Title: T-275/15. sz. ügy: 2015. május 29-én benyújtott kereset – Hmicho kontra Tanács

7.9.2015   
            
            
               HU
            
            
               Az Európai Unió Hivatalos Lapja
            
            
               C 294/71
            
         2015. május 29-én benyújtott kereset – Hmicho kontra Tanács
   (T-275/15. sz. ügy)
   (2015/C 294/86)
   Az eljárás nyelve: angol
   
      Felek
   
   
      Felperes: Samir Hmicho (Poole, Egyesült Királyság) (képviselők: V. Davies solicitor és T. Eicke QC)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a Szíriával szembeni korlátozó intézkedésekről szóló, 2013. május 31-i 2013/255/KKBP tanácsi határozatot (HL 2013. L 147., 14. o.), és/vagy a Szíriával szembeni korlátozó intézkedésekről szóló 2013/255/KKBP határozat végrehajtásáról szóló, 2015. március 6-i 2015/383/KKBP tanácsi végrehajtási határozatot (HL 2015. L 64., 41. o.), és/vagy a Szíriával szembeni korlátozó intézkedésekről szóló 2013/255/KKBP határozat végrehajtásáról szóló, 2015. május 19-i 2015/784/KKBP tanácsi végrehajtási határozatot (HL 2015. L 124., 13. o.), amennyiben e jogi aktusok a felperesre vonatkoznak;
            
         
               —
            
            
               semmisítse meg a szíriai helyzetre tekintettel korlátozó intézkedések meghozataláról szóló, 2012. január 18-i 36/2012/EU tanácsi rendeletet (HL 2012. L 16., 1. o.), és/vagy a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2015. március 6-i 2015/375/EU tanácsi végrehajtási rendeletet (HL 2015. L 124., 1. o.), és/vagy a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2015. május 19-i 2015/780/EU tanácsi végrehajtási rendeletet (HL 2015. L 64., 10. o.), amennyiben e jogi aktusok a felperesre vonatkoznak;
            
         
               —
            
            
               semmisítse meg a Tanács 2015. május 20-i levelében szereplő SGS15/06024 referenciájú határozatát, amely megerősíti a felperes jegyzékbe vételét, valamint „módosítja a [felperesre] vonatkozó azon információkat, amelyek tanácsi végrehajtási határozatban és rendeletben kerültek meghatározásra”;
            
         
               —
            
            
               kötelezze az Európai Uniót a felperest ért kár megtérítésére;
            
         
               —
            
            
               kötelezze a Tanácsot a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   1. Az első jogalap azon alapul, hogy nincs jogalapja a felperessel szemben hozott korlátozó intézkedéseknek, és/vagy nyilvánvaló értékelési hiba áll fenn azon az alapon, hogy nincs ésszerű kapcsolat közte és azon egyének között, akiket az Unió által elfogadott korlátozó intézkedések célozni szándékoztak, tehát akik hasznot húznak a szíriai rezsimből vagy támogatják azt.
   2. A második jogalap azon alapul, hogy a 2013/255/KKBP, a 2015/383/KKBP és a 2015/784/KKBP tanácsi határozatok, valamint a 36/2012, a 2015/375 és a 2015/780 tanácsi rendeletek, és/vagy a 2015. május 20-i határozat sértik a felperesnek az Európai Unió Alapjogi Chartája és/vagy az Emberi Jogok Európai Egyezménye által védett alapvető jogait, beleértve a felperes emberi méltósághoz való jogát, a megfelelő ügyintézéshez való jogot, ideértve a védelemhez való jogot, az indokolási kötelezettséget, az ártatlanság vélelmét, a hatékony jogorvoslathoz és a tisztességes eljáráshoz való jogot, a magán- és családi életének tiszteletben tartásához való jogot, a vállalkozás szabadságát, valamint a tulajdonhoz való jogát.